authors:
Екип На Dnes.Bg
Апр
Автор

title: Българин да се наричам... Паметникът на Левски край Буново

maintext:
В началото на април Dnes.bg, с подкрепата на "Сутрешният блок" на Bulgaria On Air, стартира специален проект - "Българин да се наричам...". Проект, посветен на паметниците в България. Тези величествени монументи, пред които скланяме глава в знак на почит и уважение. И паметниците, пред които просто настръхваме от подвига на тези, в чиято памет са издигнати.
Първият паметник, който ви представихме, беше величественият монумент на Христо Ботев в родния му град Калофер. А след него видяхте и величествената Тракийска гробница в Казанлък. В третата седмица от нашия проект е време за един по-малко познат, но много величествен монумент - паметникът на Апостола на българската свобода – Васил Левски.
Всъщност каквото и да се каже за Апостола ще бъде малко, но все пак нека припомним накратко житейския му път.
Васил Иванов Кунчев е роден на 18 юли в Карлово в семейството на Иван Кунчев Иванов и Гина Василева Караиванова. Има двама братя и две сестри.
От 1855 г. е послушник на чичо си и учи две години в класно училище в Стара Загора, изкарва едногодишен курс за подготовка на свещеници. На 24 ноември 1858 г. приема монашеството под името Игнатий, а през 1859 г. става дякон. През 1861 г., под влиянието на Георги Раковски, той захвърля расото и се посвещава на революционното дело.
Година по-късно заминава за Сърбия и взима участие в Първата българска легия на Раковски в Белград. Там получава и прозвището си Левски, с което остава в историята.
През 1867 г. става знаменосец в четата на Панайот Хитов, а малко по-късно става част и от Втората българска легия на Раковски. В края на 1869 г. Левски участва в създаването на БРЦК в Букурещ заедно с Любен Каравелов. За кратко живее заедно с друг голям революционер – поета Христо Ботев. През 1870 г. се завръща в България и изгражда мрежа от революционни комитети.
На 26 декември 1872 г. е заловен от турската полиция до Къкринското ханче край Ловеч. Осъден на смърт и на 19 февруари 1873 г. е обесен край София.
Днес няма български град, в който да няма паметник на Васил Левски. И все пак ние избрахме един по-нов, но за сметка на това много красив монумент. Мемориален комплекс "Васил Левски" се намира на подбалканския път София – Карлово в непосредствена близост до прохода "Гълабец" срещу село Буново. Комплексът е изцяло посветен на Васил Левски и неговата дейност в селото и региона. Той е нов – издигнат е преди по-малко от 10 години, затова като че ли не е особено известен в наши дни.
Паметникът не е труден за намиране, защото се намира точно на шосето. Така всеки, който има желание и малко време, може да спре за почивка от своя път и да се наслади и помълчи, както от монумента, така и от гледката към най-високия железопътен мост на Балканите.
"Времето е в нас и ние сме във времето". Това е една от най-величествените и вечни фрази на Апостола. Но намираме ли ние самите, неговите наследници, дори минута време, за да спрем и помълчим пред величието му? Ако никога не сте спирали на този паметник, Dnes.bg ви дава възможност да видите гледката от и към него от въздуха!
И не забравяйте, че целта на тази рубрика е проста, но същевременно доста важна – да бъдем горди със своето минало, но и да не забравяме неговите символи в днешна съвременна България. А по-дългосрочната цел е да създадем виртуална, интерактивна карта на българските паметници – на територията на нашата страна, че защо не и в чужбина.
За целта обаче имаме нужда и от вашата голяма помощ – да ни изпращате в рубриката мРепортер хубави ваши снимки или видео на редакционната ни поща - info@dnes.bg, както и информация за паметниците във вашето населено място, защо не и от чужбина, стига там да има кътче българска история. Местата, които ви карат да се чувствате горди, че сте българи. И които с гордост показвате на децата си.
И не на последно място за най-активните и запалени фенове на проекта ни ще има награди. Стига, разбира се снимките, които ни пратите, да са най-гледани, споделяни и с най-много коментари. Така че грабвайте телефоните и фотоапаратите и снимайте!


authors:
Красимир Ангелов
Дек
По Публикацията Работи

title: БДЖ с над 13 500 допълнителни места за празниците

maintext:
"БДЖ – Пътнически превози" ЕООД осигурява над 13 500 допълнителни места във влаковете за Коледните празници, отчитат от националния железопътен превозвач.
Увеличението на съставите на влаковете се прави с цел да бъде осигурено удобното придвижване на клиентите по време на Коледните празници.
За тази цел от днес (23-и декември) до 27-и декември включително, националният железопътен превозвач ще предостави над 13 500 допълнителни места във влаковете по най-натоварените маршрути в страната.
На 23-и декември допълнителни вагони са осигурени за съставите на:
- три бързи влака със задължителна резервация по направленията София – Горна Оряховица („Янтра”), Горна Оряховица – София („Янтра”) и Варна – София („Златни пясъци”);
- двадесет и шест бързи влака по направленията София – Бургас (четири влака), Бургас – София (пет влака), София – Варна (два влака), Варна – София (два влака), София – Видин (два влака), Видин – София, София – Лом, София – Пловдив, Пловдив – София (два влака), София – Свиленград, София – Стара Загора, София – Силистра, София – Горна Оряховица, Русе разпределителна – София и Варна – Пловдив.
На 24-и декември с увеличен състав ще се движат:
- три бързи влака със задължителна резервация по направленията София – Варна („Златни пясъци”), Варна – София („Златни пясъци”) и Горна Оряховица – София („Янтра”).
- тридесет и шест бързи влака по направленията София – Бургас (пет влака), Бургас – София (пет влака), София – Варна (пет влака), Варна – София (два влака), София – Свиленград (два влака), Свиленград – София, Пловдив – София (два влака), Стара Загора – София, София – Видин (два влака), Видин – София (три влака), Лом – София, София – Благоевград (два влака), Благоевград – София (два влака), Варна – Пловдив, Пловдив – Варна и Силистра – Горна Оряховица;
- пет пътнически влака по направленията Свиленград – Пловдив, Благоевград - Петрич, Петрич – Благоевград, Благоевград – Кулата и Кулата – Благоевград.
На 25-и декември допълнителни вагони са осигурени за съставите на:
- един бърз влак със задължителна резервация по направлението София – Варна („Златни пясъци”);
- четиринадесет бързи влака по направленията София – Бургас (четири влака), Бургас – София (четири влака), София – Варна, София – Видин, София – Силистра, София – Свиленград, Варна – Пловдив и Пловдив – Варна;
- един пътнически влак по направлението Свиленград – Пловдив.
На 26-и декември с увеличен състав ще се движат:
- един бърз влак със задължителна резервация по направлението Варна – София („Златни пясъци”);
- тридесет и два бързи влака по направленията София – Бургас (пет влака), Бургас – София (пет влака), София – Варна (два влака), Варна – София (два влака), София – Видин (два влака), Видин – София (три влака), София – Пловдив, Пловдив – София (три влака), София – Свиленград (два влака), Свиленград – София, Горна Оряховица – София, София – Благоевград, Благоевград – София, Пловдив – Варна, Варна – Пловдив и Силистра – Горна Оряховица;
- три пътнически влака по направленията Свиленград – Пловдив, Благоевград – Кулата и Кулата – Благоевград.
На 27-и декември допълнителни вагони са осигурени за съставите на:
- два бързи влака със задължителна резервация по направленията София – Варна („Златни пясъци”) и Варна – София („Златни пясъци”);
- дванадесет бързи влака по направленията София – Бургас (четири влака), Бургас – София (два влака), София – Варна (два влака), Варна – София, София – Горна Оряховица, София – Русе разпределителна и Пловдив – Варна;
- един пътнически влак по направлението Свиленград – Пловдив.
Клиентите на „БДЖ – Пътнически превози” ЕООД могат да получат подробна информация за свободните места във влаковете през празничните дни от служителите на гишетата „Информация” и билетните каси в най-близката гара или на националния информационен телефон 0700 10 200.

fasttext_language: bg


authors:
Петя Славова
Обновена
Дек
По Публикацията Работи

title: Руски самолет с военни и ансамбъл изчезна след излитането си

maintext:
Самолет на руското министерство на отбраната Ту-154 е изчезнал от радарите след излитането от град Сочи, предаде ТАСС, като се позова на източник от службите за действие при извънредни ситуации.
Машината е изпълнявала полет до Латакия в Сирия, посочва източникът. Според него на борда на машината е имало около 100 души.
Руската телевизия Россия 24 съобщава, че машината е изчезнала над руската екватория на Черно море. Агенция Интерфакс допълва, че машината е изчезнала от радарите на 5-7 километра от летището на Сочи, тоест 20 минути след излитането, станало в 5,20 ч. московско време.
Руското министерство на отбраната потвърди новината за изчезналия самолет като съобщи, че на борда е имало 91 души - 83 пасажери и 8 души екипаж. Машината е изчезнала от радарите след излитането от летището в град Алдер край Сочи. Започнали са издирвателни операции.
Според източник от руските служби за действие при извънредни ситуации на борда на изчезналия самолет е имало военни, журналисти и членове на ансамбъла за песни и танци на руската армия, носещ името на руския композитор и диригент Александър Василиевич Александров. Това е най-големият ансамбъл в Русия.


title: Годината в снимки: Август 2016

maintext:
Младежи скачат във водата край израелския град Акра, за да се спасят от жегата в началото на август. Снимка: БТА 1 23456789101112
Dnes.bg продължава да ви показва най-интересните и любопитни снимки от отминаващата си 2016 година.
В третия ден на Коледа, точно на Стефановден, ви предлагаме да видите най-красивите кадри от летния, отпускарски и олимпийски август. А там определено има какво да се види!
А ако сте пропуснали някоя от предишните ни галерии, може да ги откриете тук


authors:
Деляна Петкова
Дек
По Публикацията Работи

title: Булгаргаз губи 34 млн., ако КЕВР не признае цената на газа

maintext:
"Булгаргаз" очаква загуба от около 34 млн. лева, ако Комисията за енергийно и водно регулиране (КЕВР) потвърди решението на работната група за цената на природния газ от 1 януари 2017 година. Това каза Иван Иванов, ръководител на дирекцията "Лицензионна дейност" в "Булгаргаз", по време на открито заседание в регулатора, посветено на цената на газа през първите три месеца на следващата година.
От "Булгаргаз" поискаха цената на газа да се повиши с 13,53% на базата на случващото се на петролните пазари и други фактори. От КЕВР обаче не признаха изчисленията на компанията и според работната група на регулатора газът трябва да поскъпне с малко под 5% от началото на годината.
Иванов обясни, че в резултат на корекциите на КЕВР цената за крайните потребители стават под доставната цена. Той изчисли, очакваните загуби ще бъдат 24 млн. лева за цялото тримесечие за търговията с газа. В допълнение компанията ще загуби 10 млн. лева и ако курсът на долара спрямо лева се запази на ниво от 1,78 лева за един долар през следващите месеци.
Председателят на КЕВР Иван Иванов обаче посочи, че през 2016 година "Булгаргаз" има надвзети приходи в размер на около 40 млн. лева в резултат от решенията на енергийния регулатор през годината. "Булгаргаз" не е в състояние на сериозен дефицит", посочи още той. Иванов беше категоричен, че в решението си от регулатора са взели предвид и натрупаните излишъци, и случващото се на петролните пазари. Ако не бъде потвърдено решението на работната група на регулатора, ще бъдат ощетени потребителите, допълни председателят на енергийната комисия.
От "Топлофикация София" заявиха, че цената на газа не трябва да се увеличава изобщо или ако бъде увеличена, трябва да поскъпне и топлинната енергия.
Пред журналисти председателят на КЕВР Иван Иванов беше категоричен, че няма никакви предпоставки за увеличение на цената на парното и топлата вода в средата на зимния сезон, ако бъде потвърдено решението на регулатора и цената на газа се повиши с около 5%.
Иван Иванов успокои опасенията, че потребителите на "Овергаз" могат да останат без природен газ от началото на 2017 година. Компанията е на финалния етап на преговори с "Булгаргаз" за доставка на суровината. В енергийния регулатор обаче нямат подробности около договора, за каква цена и за какъв период на доставки преговарят двете дружества.
Окончателното решение за цената на газа през новото тримесечие ще бъде взето на закрито заседание в последния работен ден на годината - 30 декември.
Още новини за бизнеса, четете в Investor.bg


authors:
Миглена Иванова
Обновена
Дек
Автор

title: Накъде се насочват богатите британци след Brexit?

maintext:
Немалко от богатите фамилии във Великобритания проучват възможностите за преместване, след като през лятото 52% от британците решиха, че искат страната им да напусне Европейския съюз (ЕС).
Същевременно конкурентните на Великобритания пазари на луксозни имоти сякаш постлаха червения килим за всички богати чуждестранни граждани, които поискат да инвестират в луксозни, скъпи имоти с идеята да се възползват и от по-изгодните данъчни условия, пише Financial Times.
"Залповете" на премиера на Великобритания Тереза Мей срещу елита също настроиха някои да се огледат за по-гостоприемни дестинации.
Изборът на бягащите от Brexit-а богати британци е доста богат предвид и желанието на много държави да привлекат повече богати чужденци. Има обаче и много подводни камъни и допълнителни условия.
Ето и кои са най-популярните алтернативи


authors:
Георги Пешев
Обновена
Дек
По Публикацията Работи

title: Чудеса има! Само вижте събитията във Висшата лига

maintext:
Отминаващата 2016 година бе доста интригуваща във футболно отношение, в английската Висша лига.
Случиха се много зрелищни неща в английския футбол, а "черешката на тортата" без съмнение бе шампионската титла, която спечели среднякът Лестър.
Дойдоха нови големи имена, бе счупен рекордът за най-скъп трансфер, изгряха и нови звезди в английския елит.
Освен това се забеляза пробуждане сред някои "заспали" фаворити, но интересното ще ви оставим да прочетете в по-долните редове на анализа.
Новият сензационен шампион - Лестър без съмнение изуми всички, след като през миналата година спечели титлата във Висшата лига. И то по един фантастичен начин. Това е много странно за футболните специалисти, които още нямат обяснение как го направиха "лисиците". Предпоставките за тази титла бяха много - постоянството в отбора на Клаудио Раниери, както и слабата форма на грандовете, които сякаш не приличаха на себе си по време на целия сезон. През тази кампания обаче нещата си дойдоха на мястото и макар да задържа големите си звезди Лестър ще се бори да не изпадне. Отборът е на крачка от зоната на изпадащите след 17 изиграни кръга и изобщо не оправдава с представянето си шампионската титла, която спечели през миналата кампания. Ще добавим също и изгряването на звездите на Джейми Варди и Рияд Марез.
Възраждането на Ливърпул - Oтборът от "Анфийлд" играе страхотен футбол от началото на сезон 2016/2017, макар че миналата година не успя да се класира дори за зона Европа. Юрген Клоп обаче свърши супер работа по време на лятната подготовка и направи така, че тимът да играе футбол, който напомня на онзи, който играеше Борусия Дортмунд по времето на ексцентричния специалист. След 17 изиграни кръга през новия сезон тимът е на втората позиция в класирането и е само на 6 точки от лидера в таблицата, но мечтите са живи. Миналата кампания иначе бе доста колеблива за отбора и той финишира на непривичното за него 8-о място. Фактът, че не играе в Европа, обаче помага на "мърсисайдци" през настоящата кампания.


authors:
Василия Пейчева
Дек
По Публикацията Работи

title: Комунистическата партия в Испания спечели 56 млн. евро от лотария

maintext:
Областният съюз на комунистическата партия в Испания в общината Пинос Пуенте в Андалусия спечели от традиционната коледна лотария "Ел Гордо" над 56 милиона евро, съобщи в. "Мундо", цитиран от ТАСС.
В сегашното теглене това е втората по големина награда. Билетът с щастливия петзначен номер, който се печата няколко пъти в над 40 серии, е бил продаден на 20 километра от Гранада в малката община Пинос-Пуенте, чието население възлиза на 20 хиляди души.
Повечето от печелившите билети са били закупени от комунистическата партия. Печалбата ще бъде разпределена между всички щастливци, чиито брой засега не се уточнява.
В Испания днес беше теглена коледната лотария "Ел Гордо" /Дебелакът/ - най старата и най-щедрата в света. Нейният награден фонд възлезе на 2,3 милиарда евро, което надхвърля със 70 милиона евро миналогодишните й показатели. За разлика от лотариите с джакпот, традиционната коледна лотария "Ел Гордо" ощастливява хиляди собственици на лотарийни билети. В нея срещу 20 евро, заложени на число, могат да се спечелят по 400 000 евро.
"Ел Гордо" е най-старата - организира се от 1812 година, и най-щедрата лотария в света, тъй като се преразпределят 70 на сто от приходите от билети. Много испанци се редиха на огромни опашки, за да се сдобият с билети. Регламентът на "Ел Гордо" е много сложен и позволява на цели групи граждани и колеги да си купуват заедно билети и да си делят големи печалби.
/БТА/


authors:
Елка Василева
Дек
По Публикацията Работи

title: Кола падна в пешеходен подлез в София

maintext:
Автомобил е паднал в пешеходен подлез на кръстовището на „България“ и бул. „Акад. Иван Е. Гешов“, съобщи за „Фокус“ комисар Тенчо Тенев - началник на Отдел „Пътна полиция” към СДВР.
Млад водач, карайки бързо, е загубил контрол над автомобила и е влязъл в пешеходния подлез.
Вследствие на инцидента няма пострадали.
Автомобилът е изкаран с аварийна група от подлеза.
Инцидентът е станал снощи. По същото време водач с 1 промил алкохол в кръвта се е ударил в стълб, след като е излизал от едно от локалните платна на кръговото на 4-ти км. Водачът е пострадал, откаран е в болница със счупен крак.
През почивните дни е имало доста случаи на водачи, които са употребили алкохол. Само за снощи те са били четири.


authors:
Мария Нестерова
Дек
По Публикацията Работи

title: Кучи студ за ЧНГ, термометърът ще падне до -10 градуса

maintext:
Очаква ни много студено време на Нова година - около минус 10 градуса. Сняг обаче няма да има, прогнозира климатологът доц. Георги Рачев.
По думите му 2016 г. е била най-топлата в световен мащаб, откакто се води статистика. Това се дължало на глобалното затопляне.
"Такъв декември месец не съм виждал от години – като дойде времето за снеговалежа, нещата се размиват", уточни климатологът пред bTV.
Той предупреди, че от утре са възможни опасни заледявания на пътя – т. нар. черен лед, и трябва много внимателно да се шофира.
Иначе днес ще духа до умерен, в Дунавската равнина и временно силен запад-северозападен вятър. До обяд на места в планинските райони ще превалява дъжд и мокър сняг – в процес на спиране. След пладне слаб дъжд ще превали в североизточните райони, но от северозапад облачността ще се разкъсва и намалява. Ще се затопли и максималните температури ще са между 5° и 10°, в югозападните райони и Пазарджишко-Пловдивското поле до 12°-13°.
По Черноморието ще е предимно облачно, но само на отделни места ще има слаби ръмежи. Вечерта облачността временно ще се разкъса и намалее. Ще духа слаб вятър от западната четвърт, който през нощта срещу сряда ще се усили. Максималните температури ще са между 5° и 8°. Температурата на морската вода е 5°-7°. Вълнението на морето ще е 2-3 балa.
Над планините ще бъде облачно, мъгливо и на места главно в часовете преди обяд ще превалява сняг. След пладне облачността временно ще се разкъса и намалее. Ще духа силен, по върховете и бурен северозападен вятър. Максималната температура на височина 1200 метра ще е около 1°, на 2000 метра – около минус 6°.


authors:
Криси Табачка
Дек
По Публикацията Работи

title: Грим за коледа - празнични тенденции

maintext:
Коледните и новогодишните празници винаги изискват едно по-специално отношение към визията и красотата.
Духът на магията, уютът и закачките определят до голяма степен специалните тенденции в красотата, създадени специално за повода.
Тази година имаме възможност да видим една от най-приятните тенденции за празнична красота – очна линия като Коледен бонбон.
Визията е вдъхновена от бонбоните в бяло и червено, а професионалистите умело ги имплементират в грима.
Ето как можете да си направите и вие празничната очна линия само в две стъпки:
1. Направете очна линия в бяло по цялата дължина на окото.
2. След като изсъхне, използвайте червена очна линия, за да направите диагонални черти върху бялата основа. За по-прецизно нанасяне, най-добре е да се спрете на течни формули.
Можете да се вдъхновите от празничния грим в галерията наTialoto.bg


title: Какво мислят руснаците за СССР 25 години по-късно? Съжаляват!

maintext:
Двадесет и пет години след края на СССР голяма част от руснаците съжаляват за разпадането на съветската империя - чувство, подхранвано от Кремъл, който от години се мъчи да реабилитира съветското минало, пише Франс прес.
На въпрос "Съжалявате ли за разпадането на СССР" 56 процента от запитаните отговарят с "да", 28 процента с "не", а 16 на сто нямат мнение в допитване, осъществено през ноември от независимия институт "Левада".
"Споменът за лишенията и бедността у възрастните хора е изчезнал, а идеализираната картина от съветската епоха служи за сравнение, за да критикуват сегашното положение", казва директорът на Център "Левада" Лев Гудков.
Младото поколение трудно може да си представи какво представляваше Съюзът на съветските социалистически републики, ръководен повече от 70 години от една-единствена партия (комунистическата партия) с марксистко-ленинска идеология, без политическа или религиозна свобода, с репресии, взели милиони жертви - разстреляни, изпратени в трудови лагери или изтребени с глад.
"Представата на младите е пропита с носталгия, предадена им от старото поколение или от идеологически клишета, разпространявани от телевизията", отбелязва със съжаление Гудков.
Грандиозен социален експеримент
Какво мислят хората за СССР 25 години по късно? Директорът на държавната издателска група "Русия днес" Дмитрий Кисельов зададе тона в средата на декември по телевизия "Русия 24": "Целта му беше създаването на земен рай. Успяхме да постигнем много".
Това беше "грандиозен социален експеримент", отбеляза той в репортаж, озаглавен "Благотворният опит на СССР".
По телевизията, както и в киното, много филми представят положителна картина на Съветския съюз, независимо дали става въпрос за документални филми за бивши ръководители като Леонид Брежнев или Юрий Андропов, или за сериала "Тайнствена страст", излъчван в момента по първи канал, където агентите на КГБ, следящи дисидентите, са представени в благоприятна светлина.
Обратно, онези, които днес се занимават с тъмните страници на това "далечно минало", като неправителствената организация "Мемориал", която изследва репресиите по време на съветския строй от 1917 г. до 1991 г., редовно биват обвинявани, че се занимават с "непатриотични" дейности.
Но защо Кремъл залага толкова на съветското минало?
От една страна чувството, че Русия по начало е призвана да бъде Империя, продължава да битува в съзнанието на населението. От друга страна, поддържайки "съветския мит", властите се надяват "да противопоставят Русия на останалия свят", за да оправдаят по-убедително политиката си на "обсадена крепост", казва историкът Никита Петров от "Мемориал".
Отровните отношения между Москва и Запада, особено по сирийския и украинския въпрос, също събуждат спомена за годините на конфронтация между СССР и страните от НАТО, подсилвайки идеята за естествено противопоставяне между двата лагера.
Никога от разпадането на Съветския съюз досега руснаци, американци и европейци не са говорили толкова за нова Студена война.
Сталин и Ленин на Червения площад
СССР престана да съществува и комунизмът вече не е официална идеология, но хиляди улици и паметници в Русия продължават да почитат паметта на болшевики, начело с Ленин.
Балсамираното тяло на вожда на революцията от 1917 г. и основател на съветската държава и днес почива в своя мавзолей на Червения площад, пред стените на Кремъл, на метри от гроба на Сталин.
"Запазвайки символиката от съветската епоха, както и Ленин и Сталин на Червения площад, властите искат да създадат връзка, която тръгва от руските князе и стига до генералния секретар на комунистическата партия на СССР, за да стане ясно, Русия винаги е била една и съща, но в различни превъплъщения", отбелязва Никита Петров.
Прокремълският политолог Дмитрий Орлов отхвърля това виждане за нещата: "Властите не се стремят да реабилитират СССР. Присъствието на Ленин и Сталин на Червения площад е просто маловажен факт. За младото поколение мавзолеят е като египетските пирамиди - далечно минало", казва той.
През 2005 г. Владимир Путин обобщи своето верую така: "Рухването на СССР беше най-голямата геополитическа катастрофа на века". Малко след това той допълни: "Който не съжалява за разпадането на СССР, няма сърце, а който иска да върне СССР - няма глава".
/БТА/


authors:
Бойчо Попов
Дек
По Публикацията Работи

title: General Motors реже 1300 места в Детройт

maintext:
Американският автомобилен концерн General Motors Co. обяви, че ще съкрати близо 1300 служители в завода си за асемблиране в Детройт в началото на март и временно ще намали производството в няколко други фабрики през следващия месец. Така компанията стана поредният автомобилен производител, който се опитва да се адаптира към спада на търсенето след седемгодишния непрекъснат растеж, пише The Wall Street Journal.
В съобщение до регулаторните органи от понеделник GM разкрива, че ще съкрати около 600 редовни служители на пълно работно време от завода си Hamtramck в Детройт, където се сглобяват Chevrolet Volt, Buick LaCrosse и други автомобили. Още 670 временно наети работници също ще бъдат съкратени.
По-рано в понеделник GM потвърди, че ще намали производството на автомобили в пет американски завода за една до три седмици през януари, най-вече за да се намали повишаването на инвентара. Най-големият американски производител на коли започна декември с около 873 хил. превозни средства в дилърските обекти, с 26% повече, отколкото по същото време на миналата година, и най-високата стойност за този месец от 2007 г. насам, показват данни на WardsAuto.com.
Ходът на концерна подчертава забавящото се темпо на продажбите на дребно сред автодилърите и слабото търсене на леки автомобили, след като предпочитанията на потребителите се пренасочват към кросоувъри, джипове и пикапи. Това изместване е било сериозен фактор за решението на GM да свие производството в заводите, всички от които сглобяват седани или компактни автомобили, казва говорителката на GM Даяна Харт.
Заводите, в които ще има по-малко смени в продължение на няколко седмици през януари, са Hamtramck в Детройт; завод в близост до Йънгстаун, Охайо, в който се сглобяват седаните Chevy Cruze; завод в Лансинг, Мичиган, в който се произвеждат седани Cadillac и Chevy Camaro, и фабриката на GM за Chevrolet Corvette в Боулинг Грийн, Кентъки.
Петата фабрика в Канзас Сити, Мисури, в която се сглобяват седаните Chevrolet Malibu, ще бъде затворена в продължение на три седмици, за да се подготви за пускането на нов модел.
Още подобни новини четете в Investor.bg!


description: Констатирано е 15-то огнище на заболяването Инфлуенца по птиците (птичи грип) в страната, съобщават от Министерството на земеделието и храните. Заключението е направено от Националния оперативен щаб з

title: Откриха 15-то огнище на птичи грип в страната

maintext:
Констатирано е 15-то огнище на заболяването Инфлуенца по птиците (птичи грип) в страната, съобщават от Министерството на земеделието и храните.
Още по темата Три огнища на птичи грип у нас 20 дек 2016 08:28 3
Заключението е направено от Националния оперативен щаб за контрол и ликвидиране на заболяването, което се е проведе в сградата на Българска агенция по безопасност на храните.
В Щаба участват представители на Министерството на земеделието и храните, Министерството на здравеопазването, Министерство на вътрешните работи и Държавната агенция за национална сигурност. От 16 декември (датата на първото подозрение) са констатирани 14 огнища на Инфлуенца при птиците при домашни стада от пет административни области на страната – Видин, Враца, София-област, Пловдив и Монтана. Констатирано е едно огнище на болестта при диви птици в Област Ямбол, където бяха намерени мъртви две чапли.
Поради констатирани огнища на заболяването в Област Пловдив и високата концентрация на промишлени птицевъдни обекти в Областта, с цел максимално бързо да бъде ограничено и ликвидирано заболяването беше взето решение за умъртвяване по хуманен начин на всички птици във ферми, в които не са въведени мерки за биосигурност в радиус един километър около констатираните огнища.
Със съдействието на органите на МВР и ДАНС е въведен контролно-пропускателен режим на всички пътни превозни средства в 3-километровата предпазна зона около фермите с констатирано наличие на Инфлуенца, отчитат още от Министерството на земеделието.
От там посочват, че всички хора, които имат контакт с болни птици, трябва да предприемат мерки за индивидуална защита, както и профилактично лечение с противогрипни препарати след консултация с личния си лекар. Категорично се забранява достъпът на хора, които не са клинично здрави, в грипно, или предгрипно състояние състояние, поради възможност от комбинация с вирусът на инфлуенцата и усложнения при човешкото здраве.
Със Заповед на министъра на земеделието и храните Десислава Танева се въвежда забрана за достъп на външни лица, както и любителския риболов във водоемите и местата, обитавани от диви мигриращи птици в районите на Дуранкулашко езеро - област Добрич; абленски езерен комплекс - област Добрич; Варненско- Белославски езерен комплекс - област Варна; резерват Сребърна - Област Силистра; комплекс Калимок - области Русе и Силистра; комплекс Беленски области - област Плевен; Рибарници Мечка - област Русе; Поморийско езеро- област Бургас; Атанасовско езеро - област Бургас; Бургаско езеро - област Бургас; Комплекс Мандра-Пода - област Бургас; Комплекс Стралджа - области Бургас и Ямбол; Язовир Овчарица - области Ямбол, Хасково, Стара Загора и Сливен; Язовир Малко Шарково - област Ямбол; Язовир Огоста - област Монтана; Рибарници Орсоя - област Монтана и язовир Пясъчник - област Пловдив.


description: Руските социални мрежи са едно особено място. Там може да се намерят както момичета, които като да са братовчедки на Ирина Шейк, така и едни други - от втори тип. Точно с тях е и тази галерия.

title: Различните стандарти за "секси" мацка. Made in Russia


title: 2016-а: Събитията, които белязаха света

maintext:
Победата на Доналд Тръмп, Brexit, миграционната криза, трагедията в Алепо - нека си припомним моментите, които оставиха своя отпечатък през 2016 година.
Земетресението Тръмп
На 8 ноември милиардерът републиканец Доналд Тръмп, 70-годишен популист без никакъв политически опит, бе избран за президент на САЩ. Той победи демократката Хилари Клинтън.
Възход на популизма беляза годината и на други места по света - от Азия, където Родриго Дутерте постигна през май категорична победа на президентските избори във Филипините, до Европа, където националистките и крайнодесните формации са във възход.
Brexit
На 23 юни 52 процента от британците гласуваха на референдум за излизане на страната от Европейския съюз. Премиерът Дейвид Камерън подаде оставка и бе заменен от Тереза Мей. Тя обеща да задейства преди края на март 2017 г. член 50 от Лисабонския договор, с което ще започне официалната процедура по Brexit.
Огради пред мигрантите
От февруари "Балканският маршрут", по който стотици хиляди мигранти стигнаха през 2015 г. от Гърция до Германия, е затворен.
През март ЕС и Турция сключиха спорна сделка, предвиждаща връщането в Турция на всички мигранти, пристигнали в Гърция.
Макар че притокът на нелегални мигранти към Европа през гръцките острови спря, голяма част от тях сега минават през Италия. Поне 4700 души загинаха в корабокрушения в Средиземно море или са в неизвестност.
Във Франция бе разрушен в края на октомври най-големият бидонвил в страната, известен с прозвището "Джунглата". Оттам бяха изведени седемте му хиляди обитатели.
Страданието в Алепо
Град Алепо, в северната част на Сирия, е на път да падне изцяло в ръцете на проправителствените сили, които от 15 ноември извършват бързо настъпление срещу бунтовническите квартали в източната част на града. Въпреки че Западът алармира за "военни престъпления" и критикува "обструкциите на Русия", съюзник на Башар Асад, международната общност наблюдава безучастно страданието в Алепо. Над 310 000 души са загинали във войната от март 2011 г.
Тероризъм
Въпреки отстъплението си в Сирия, Ирак и Либия, групировката "Ислямска държава" пое отговорност или бе вдъхновение за многобройни нападения по света.
Няколко западни страни, включително Франция (Ница, 86 загинали), САЩ (Орландо, 49 загинали), Белгия (Брюксел, 32 загинали) и Германия станаха жертва на кървави атентати.
В Турция също бяха извършени неколкократно нападения, приписани на "Ислямска държава" или на кюрдите, при които загинаха десетки хора.
Западна Африка също не остана незасегната. Ал Кайда извърши атентати в Буркина Фасо и Кот д'Ивоар.
Турция - неуспешен опит за преврат и чистки
В нощта на 15 срещу 16 юли армейска фракция опита да свали от власт Реджеп Тайип Ердоган. Неуспехът на опита за преврат, приписан на живеещия в САЩ проповедник Фетхуллах Гюлен, позволи на президента да затегне хватката на властта си.
Повече от 37 000 души бяха арестувани, а над 100 000 - уволнени или временно отстранени от работа. Режимът увеличи арестите и сред прокюрдските среди.
Завой в Латинска Америка
След Аржентина през 2015 г. Бразилия сложи през август край на 13-годишната доминация на левицата с отстраняването от президентския пост на Дилма Русеф за манипулиране на държавните финанси и с идването на власт на центриста Мишел Темер.
Перу също избра през юли за президент либерала десноцентрист Педро Пабло Кучински.
Във Венецуела, която преживява тежка икономическа криза, президентът социалист Николас Мадуро е изправен пред силна опозиция и улични демонстрации.
Кончината на Кастро
На 25 ноември почина на 90-годишна възраст Фидел Кастро - бащата на Кубинската революция и последната голяма фигура на международното комунистическо движение. Той се опълчи на общо 11 президенти на САЩ.
Наука
През февруари физици откриха за първи път гравитационни вълни, чието съществуване бе предсказано от Айнщайн в неговата Обща теория на относителността през 1915 г.
Рок: сълзи и награди
Рокът преживя траурна година заради смъртта на няколко легенди като британеца Дейвид Боуи, американеца Принс и канадеца Ленард Коен.
През 2016 г. обаче станахме свидетели и на спечелването на Нобелова награда за литература от Боб Дилън, пише агенция Франс прес, цитирана от БТА.


authors:
Веселина Йорданова
Дек
По Публикацията Работи

title: Кунева зове да се върне авторитетът на образованието

maintext:
За да има добра образователна система, трябва да се върне авторитетът и да се подобри статутът на българските учители. Това заяви вицепремиерът и министър на образованието и науката в оставка Меглена Кунева, представяйки отчета за дейността на МОН.
По думите й постигнатото увеличение на учителските заплати е най-голямото през последните 10 години.
"Започнахме и кампания срещу преписването, защото ако искаме честно общество, се нуждаем от училище с правила и с честност", заяви Кунева. Тя обяви, че е за това да има честност, когато се полага изпит.
"Образованието е ресор с огромна нужда от реформи и с моя предшественик проф. Тодор Танев поехме Министерството на образованието и науката по времето на най-мащабната реформа от 1990 г. насам", посочи тя.
Системата на предучилищното и училищното образование засяга 150 000 души и близо един милион деца, каза министър Кунева. Тя припомни, че от 1 август влезе в сила новият Закон за предучилищното и училищното образование, към който трябваше да бъдат подготвени 19 държавни образователни стандарти.
Тях министър Кунева нарече "минизакони" и отбеляза, че с влизането в сила на новия учебен план се утвърждават и новите учебни програми, въз основа на които се откриват процедури за нови учебници. До момента са утвърдени 51 учебни програми по учебните предмети за първи и пети клас, както и за втори, шести и осми клас, предаде БТА.
На 15 септември учениците от пети клас имаха нови учебници по история и цивилизации, тъй като има съществена разлика между предходната и новата програма, припомни Кунева.
Тя отбеляза, че за първи път в учебния план намират място предметите "Компютърно моделиране" в трети и четвърти клас, както и "Технологии и предприемачество" от първи до десети клас. Беше въведен и самостоятелен учебен предмет "Гражданско образование", като общообразователен предмет в 11-и и 12-и клас, задължителен за всички ученици.
Сега се осъществяват процедурите за оценяване на учебниците по останалите учебни предмети в първи и в пети клас. Открити са и процедури за създаване на учебници за втори, шести и осми клас.


authors:
Бойчо Попов
Дек
По Публикацията Работи

title: Galaxy S8 ще се позабави, ще е по-скъп, ще...

maintext:
Неизменно през последните години корейският технологичен концерн Samsung пуска своите водещи устройства от серията Galaxy S през февруари. 2017 година обаче може да бъде по-различна.
Според нов слух, цитиран от GSMArena, Galaxy S8 може да не бъде представен по време на Световния мобилен конгрес в Барселона, а да бъде забавен до април, когато ще бъде презентиран на събитие в Ню Йорк.
Непотвърдената причина може би се крие във факта, че Samsung не желае да избързва с пускането на устройство, което не е напълно проверено и тествано на фона на огромния скандал със самозапалването на батерията на Galaxy Note 7.
Според Goldman Sachs Samsung ще се сблъска с още едно предизвикателство – значително по-скъпата цена за Galaxy S8 от тази на неговия предшественик. Сумата може да е с 20 на сто по-висока, показва доклад на банката.
Основната причина за това рязко повишение на цената е предполагаемото наличие на виртуален помощник, който Samsung ще интегрира в Galaxy S8.
Като се има предвид, че началната цена на Galaxy S7 беше 799 долара, Galaxy S8 може да струва повече от 950 долара за базовия модел.
Големият въпрос е дали потребителите ще са склонни да платят толкова висока цена за новия смартфон, особено след разочарованието на Galaxy Note 7.
Междувременно става ясно, че вътрешното разследване на Samsung е приключило, като финалният доклад вече е изпратен от Samsung на корейския орган Korea Testing Laboratory, американската организация по сигурността и други организации. Според The Investor Korea се очаква в скоро време докладът да стане публичен.
Още подобни новини четете в Investor.bg


authors:
Теодора Драгоева
Дек
По Публикацията Работи

title: 50-годишният Венсан Касел се натиска с 19-годишна мулатка

maintext:
Бившият съпруг на Моника Белучи - френската кино звезда Венсан Касел, показа, че е влюбен като тийнейджър в красивата мулатка Тина Кунаки.
В момента двамата са на романтична ваканция в Ибиса. 50-годишният Венсан има две дъщери - Дева и Леони от брака си с горещата италианка Моника, който просъществува цели 14 години между 1999 и 2013-а.
Актьорът от "Бандата на Оушън" в последните години живее в Флорианополис, Бразилия. За 19-годишната Тина се знае, че е модел и че е родена във Франция.
Двамата с Венсан са заедно от лятото на 2016-а, като наскоро се появиха официално като двойка на събитие на Max Factor.
Още новини за звезди четете в Tialoto.bg тук


title: Асад победи в Алепо, но кой ще определя съдбата на Сирия?

maintext:
При други обстоятелства завладяването на Алепо от сирийския президент Башар Асад щеше да породи усещане за непобедимост. Той устоя на близо шест години бунт. Въпреки това то подчерта зависимостта му от външни сили, пише Асошиейтед прес.
Турция, Иран и Русия наклониха везните в негова полза в тези неотдавнашни събития. Тези трима играчи - и вероятно бъдещото правителство на Тръмп - са най-добре позиционирани да определят как ще приключат нещата в Сирия.
Трите държави се срещнаха в Москва миналата седмица за преговори по Сирия, на които бе твърде очебийно отсъствието на сирийци, което показва, че те предпочитат по-скоро водене на пазарлък между големите сили, отколкото нещата да бъдат уредени на местно равнище между правителството и опозицията.
Затоплянето на отношенията между Русия и Турция, които подкрепят противникови лагери в гражданската война, може да се окаже повратно събитие с потенциал да помогне за слагането на край на конфликт, който от над пет години обърква сметките на топдипломатите в света.
Техните съвместни усилия в Сирия - сега се говори за спиране на огъня на цялата територия на страната - показва желание за установяване на сфери на влияние. Турция може да спре подкрепата си за бунтовниците, биещи се срещу Асад, в замяна на свобода на движение в по-обширен регион, където войските й се бият срещу групировката "Ислямска държава" и опитват да ограничат напредването на подкрепяните от САЩ въоръжени сили на сирийските кюрди.
Хасан Хасан, експерт по сирийските въпроси от базирания във Вашингтон институт "Тахрир", нарече срещата на тримата външни министри в Москва "перфектен пример за това как уреждането на конфликта в Сирия сега е един голям пазарлък, в който други страни преговарят от името на сирийците".
Сирийската армия успя да спечели битката за Алепо единствено заради подкрепата на Русия и помощта на хиляди членове на милиции от региона, действащи под иранска опека. Турция сключи сделка с Русия да уреди капитулацията на бунтовниците, когато бяха на прага на пълно поражение.
Турция подкрепя бунтовниците от самото начало на конфликта, позволява им да се изтеглят и превъоръжават през силно пропускливата граница. Но когато сирийските кюрдски сили - които не се отчитат за действията си нито на Асад, нито на неговите опоненти - разшириха своя кантон по протежение на границата, турският президент Реджеп Тайип Ердоган видя в тях по-голяма заплаха, отколкото в Асад.
Турция смята водещата фракция на сирийските кюрди за продължение на кюрдското бунтовническо движение, бушуващо в югоизточната й част. Тя е все по-разтревожена заради "Ислямска държава" след серия от нападения на нейна територия. Сирийските кюрди се бият с "Ислямска държава", но за Турция и двете организации са "терористи", които трябва да бъдат елиминирани.
През август турските войски и съюзените с тях сирийски сили се стекоха през границата, прогониха след няколко седмици на боеве "Ислямска държава" от последния й бастион по границата и спряха кюрдското настъпление.
С повече от 5000 войници и бойци в Сирия и място на масата за преговори Турция изглежда готова да установи "сфера на влияние" в Северна Сирия, смята Файсал Итани, анализатор от Атлантическия съвет във Вашингтон.
Тя вероятно ще окаже натиск за това следващия месец, когато се срещне с Русия и Иран в Казахстан. Сирийското правителство и някои склонни на примирие опозиционни движения ще бъдат там, но не е ясно дали основната въоръжена сирийска опозиция ще бъде поканена.
Междувременно ООН обещава да даде на 8 февруари ново начало на отдавна изпадналите в забвение преговори в Женева между правителството и въоръжената опозиция. Този процес многократно не успя да даде осезаеми резултати.
Все по-голямата намеса на външни сили заздрави правителството, но остават големи части от страната извън неговия контрол, а много отвоювани зони са изравнени със земята. Само възстановяването на Алепо се очаква да струва десетки милиарди долари, а правителството надали ще вземе кой знае каква помощ от Запада.
"Европа има парите за възстановяване, а не Русия и Иран. Западните страни дадоха ясно да се разбере, че няма да легитимират режима", каза Басам Барабанди, политически съветник на сирийската опозиция във Висшия преговорен комитет.
Всеки опит да се сключи голяма сделка ще трябва да бъде съобразен и с новото американско правителство, което намекна, че ще извърши голяма промяна в политическия курс, но сподели твърде малко подробности.
Новоизбраният президент на САЩ Доналд Тръмп каза, че иска по-близко сътрудничество с Русия за борба срещу "Ислямска държава" и намекна, че може да спре помощта на САЩ за въоръжената опозиция. "Нямаме никаква представа кои са тези хора", каза той в интервю за вестник миналия месец.
От друга страна, той е открито враждебен към Иран и може да опита да ограничи влиянието му в Сирия.
При всички положения, въпреки победата на правителството в Алепо, съдбата на Сирия е малко вероятно да бъде решена в Дамаск. А/


authors:
Петя Славова
Дек
По Публикацията Работи

title: Из бедните квартали на Ню Йорк с "Имигрантката"

maintext:
"Имигрантката" на Джеймс Грей ни въвежда на дъното, до което може да стигне безащитния човек. Историята ни потапя из бедните квартали на Ню Йорк, където има любов, омраза. Но покрай това се усеща и силата на прошката, и начините за преодоляване на всички трудности.
Сюжетът ни връща към 20-те години на миналия век, когато две сестри - Елис и Магдаот Полша заминават за САЩ. Едната се оказва болна и е отведена от сестра й, която започва да се скита из улиците на Манхатън.
Главните роли са поверени на Марион Котияр, Джеръми Ренър и Хоакин Феникс, които знаят как да разкажат история за изкушения, опасности и преданост.
"Имигрантката" е с номинации за "Златна палма" в Кан. Гледайте филма на 28 декември от 22:10 часа по телевизия Bulgaria ON AIR.


title: Завиждат ви? Може да е от зодията!

maintext:
Всеки човек си има свои личностни характеристики и черти, с които привлича или съответно отблъсква хората. Някои от тези черти са предопределени от зодиакалния му знак.
Вижте кои са вашите най-ярки характеристики, заради които будите завистта на околните:
Овен
Вие сте енергичен и приключенски настроен. Обичате да опитвате нови неща. Именно затова вашият живот се струва на околните вълнуващ и очарователен. Те тайничко ви завиждат и за липсата ви на притеснения, за открития ви характер и за това, че умеете да носите много дини под една мишница.
Телец
Не ви пука какво мислят околните за вас – вие не живеете според техните очаквания, а това е качество, което предизвиква завист. Вие имате много силен характер и доста високо вродено самочувствие, които ви помагат да си правите каквото си искате, без да чакате одобрение, а това малко хора го умеят.
Близнаци
Вие имате вроден чар и умение да убеждавате хората в идеите си, а това кара околните да искат да приличат на вас и да бъдат около вас. Вие сте позитивна, творческа натура и винаги сте заобиколени от приятели и привърженици – нещо, достойно за уважение, но което предизвиква и много завист.
Рак
Вие имате невероятната способност да обичате и да привличате любовта към себе си. Обикновено хората ви завиждат най-много за вашия щастлив личен живот и за здравото ви семейство, което им служи за пример.
Вижте останалите зодии в Tialoto.bg


authors:
Боряна Павлова
Дек
По Публикацията Работи

title: Осъдиха шеф на наркоотдел за... наркотрафик

maintext:
Бившият шеф на отряда за борба с наркотиците при полицията в Хелзинки бе осъден днес на 10 г. затвор за контрабанда на наркотици, нарушение на служебните си задължения и други престъпления, включително лъжливи свидетелски показания, предаде Reuters.
Яри Аарнио обаче ще лежи в затвора 13 години, защото към днешната присъда се прибавя предишна от 3 г., свързана с нередности при покупка на полицейско оборудване за следене.
Този случай е рядък във Финландия, където общественият сектор е втори в класацията на "Трансперънси интернешънъл" за най-малко корупция след Дания, отбелязва БТА.
Районният съд в Хелзинки призна Аарнио за виновен за организирането на контрабандата на около 900 кг хашиш във Финландия от Холандия и за възпрепятстването на неговите полицейски колеги да разследват случая. В съдебното решение се отбелязва, че той безцеремонно е злоупотребявал със служебното си положение и с действията си е подкопал общественото доверие в полицията.
Аарнио, който е арестуван през 2013 г., отрича всички обвинения.


description: Така нареченият

title: Сирия и Йемен - двете кървящи рани в Близкия изток

maintext:
Така нареченият "халифат" ще бъде победен, но войните в Близкия изток няма да секнат, а тероризмът ще продължи да взима жертви. Няколко експерти анализират пред Дойче веле положението в Сирия и в Йемен и дават прогнози за 2017 година.
Трупове върху ледения асфалт
През изминалите месеци сирийски и руски бойни самолети почти изравниха със земята онези квартали в източната част на Алепо, които бяха под контрола на бунтовниците. Загинаха много хора. Някои от тях бяха застигнати от смъртта в съня си. Труповете им лежаха дни наред върху студения асфалт, защото гробищата се препълнени.
Сега над Алепо отново се развява сирийското знаме. Но не защото дипломатите съумяха да намерят политическо решение по време на безбройните мирни преговори в Женева. Не и защото членовете на Съвета за сигурност на ООН успяха да се обединят около една резолюция, която да осигури дълготрайно примирие. Не.
Сирийският президент Асад и неговите съюзници Русия и Иран поставиха на колене различните бунтовнически групи чрез постоянните си въздушни удари и обсадната си стратегия. Без да се съобразяват с цивилните граждани. Сирийската армия празнува завладяването на Алепо като стратегически прелом в борбата срещу тероризма. Режимът на Асад окачествява като терористи всички групи, които воюват срещу него.
Алепо се превърна в символ на почти шестгодишната война в Сирия. Градът беше разделен още от самото начало на боевете. Войските на Асад държаха западните квартали, а бунтовниците - източните. Сред противниците на Асад имаше както умерени опозиционери, така и ислямистки бойци и терористи.
В Алепо лъсна слабостта на Запада. И преди всичко на САЩ и техните съюзници, които не подкрепиха достатъчно умерените бунтовнически групировки. "Победата в Алепо е голям успех за сирийския режим и неговите съюзници Русия и Иран", казва Гюнтер Майер от Центъра за проучване на арабския свят в Майнц.
Но войната, в която участват различни кукловоди, все още не е приключила, твърди той. "В тази война срещу „Ислямска държава” редом с Иран и Русия се намесват още Саудитска Арабия, Турция и водената от САЩ коалиция. И тази задочна война ще се пренесе в бъдеще в провинция Идлиб, която е последният бастион на бунтовниците", обяснява Гюнтер Майер. Той е убеден, че с вече изпробваната в Алепо тактика сирийският режим ще си възвърне и тази провинция.
Асад контролира само 1/3
Изненадващото повторно завладяване на Палмира от „Ислямска държава” демонстрира нагледно слабостите на армията на президента Башар Асад. "Сирийският режим е в състояние да подсигури главните си области единствено с масивна външна подкрепа. Повече той не е в състояние да направи", обяснява журналистът Кайро Фолкер Швенк. През септември 2015 година Русия започна въздушни нападения, а Иран изпрати хиляди бойци. Всичко това укрепи позициите на Асад.
"Руснаците са готови да отидат още по-далеч. През 2016 година стана ясно, че те са твърдо решени да задържат Асад на власт. Така ще бъде и през 2017 година", прогнозира близкоизточният експерт Гидо Щайнберг. Асад контролира само една трета от територията на страната, но държи големите градове, където живеят две трети от населението. В тях е концентрирана и икономиката на Сирия.
Освен това правителственият режим има и достъп до Средиземно море.
Халифатът на практика вече е покойник
Фолкер Швенк твърди, че конфликти ще възникнат и в други региони. Това се отнася най-вече до кюрдските територии в северната и североизточната част на Сирия, но и до областите, контролирани от „Ислямска държава”, които все повече се свиват. "Ще започне настъпление срещу двата главни града на джихадистите - Рака в Сирия и Мосул в Ирак, а оттам нататък краят на халифата на ИД е само въпрос на време", твърди Фолкер Швенк.
Това обаче не означава, че терористичното движение ще бъде изцяло изкоренено. Фолкер Швенк смята, че бойците на ИД ще се изтеглят в основните сунитски области и в бъдеще ще водят партизанска война.
Опасността от терористични нападения нараства по цял свят
Гидо Щайнберг допълва, че ИД е разширила фронта си: "За това говори фактът, че извършва все повече атентати в Европа и създава свои клонове в Либия и Египет". Политологът е убеден, че занапред и други бунтовници ще вършат покушения - в зависимост от подкрепата, която им оказват Турция, САЩ и Саудитска Арабия.
На всеки десет минути по едно йеменче умира от недохранване
Саудитска Арабия участва в още една задочна война в региона. Тя се намеси открито в йеменския конфликт, който започна през 2011 година като масов протест по време на въстанията в арабския свят. Тамошният етнос на хутите, които са шиити, получи подкрепа от Иран и това беше достатъчен повод за Саудитска Арабия да обяви йеменския конфликт за намеса на Иран в интересите на саудитското кралство.
През 2014 година хутите прогониха от столицата Сана правителството на Абед Рабо Мансур Хади. През март 2015 година Саудитска Арабия започна въздушни удари срещу хутите. Продължаващата война докара до катастрофа най-бедната страна в арабския свят. Хиляди хора бяха убити.
21 от общо 26-те милиона граждани на Йемен се нуждаят от хуманитарна помощ. След провала на преговорите за примирие през август 2016 година саудитските бомбардировачи разрушиха главния мост на пристанището в Худейда и по този начин прекъснаха основния маршрут за хуманитарни доставки за Сана. По данни на УНИЦЕФ на всеки десет минути в Йемен по една дете умира от недохранване.
"Гладът в Йемен е следствие на икономическата криза. Хората вече са загубили всяка надежда за мир”, казва Фолкер Швенк, който наскоро посети Йемен. "Вакуумът във властта води до разширяване на влиянието на „Ислямска държава”. А терористичната мрежа Ал Кайда открай време има добри позиции в Йемен", обяснява той.
Войната в Йемен струва на Саудитска Арабия цяло състояние. САЩ ѝ помагат, защото не искат да дразнят повече Риад след подписването на атомната сделка със заклетия врат на саудитите - Иран. Египет от своя страна отказа да участва на страната на Саудитска Арабия във войната в Йемен, което доведе до охлаждане на приятелските отношения между двете страни.
Фолкер Швенк смята, че войната не може да бъде спечелена от въздуха. Гюнтер Майер пък предполага, че идната година може да бъде постигнато споразумение за примирие в тази безнадеждна война. Но не вярва, че и в Сирия може да има примирие. "Мир пък още по-малко", заключава той.


title: Един загина при тежка катастрофа на АМ "Марица"

maintext:
Един загина, а други двама мъже са в тежко състояние след катастрофа, която е станала снощи на автомагистрала "Марица“ край Свиленград.
Причините за кървавата касапница са неизвестни, очаква се днес по-късно полицията да съобщи подробности, информира "Дарик".
До момента се знае, че тримата са пътували с лек автомобил Фолксваген.
Колата първо е разбила предпазните мантинели, преминала е в насрещното платно и се е ударила в ТИР. На място е загинал единият мъж, а другите двама са откарани в хасковската болница в тежко състояние.


title: Фандъкова се похвали: Сняг вали, но всичко е наред!

maintext:
Нямаме проблеми във връзка със зимната обстановка в столицата, машините са в готовност, коментира пред журналисти кметът на Столична община Йорданка Фандъкова.
По думите ѝ обстановката в столицата е нормална предвид снеговалежа.
"През нощта работиха 150 машини, обработиха до сутринта основните улици и булеварди, по които се движат средствата на градския транспорт", каза тя и посочи, че той е тръгнал нормално тази сутрин.
"В момента нямаме проблеми във връзка със зимната обстановка. Машините са в готовност по точките, защото температурите са ниски и не трябва да допускаме заледяваме по трасета, по които колите все пак се движат с по-висока скорост. На много места, включтелно тук по южните квартали, са чистени и квартални улици", посочи Фандъкова и уточни, че тротоарите, които са общинска отговорност също се чистят.
По думите й работата не спира, а зимната обстановка в столицата продължава да се следи.


authors:
Александър Попов
Дек
По Публикацията Работи

title: Гей двойка недоволства от Иванка Тръмп в самолет, свалиха ги

maintext:
Двама пътници са били свалени от самолет на американската компания "Джет Блу", след като единият от тях изразил публично недоволство от присъствието на дъщерята на новоизбрания президент на САЩ Доналд Тръмп, Иванка Тръмп, предаде Асошиейтед прес, цитирана от БТА.
Единият от мъжете, които били брачна двойка, казал на младата жена: "Вашият баща е на път да съсипе страната." Освен това задал въпроса защо тя е на този самолет, а не пътува с частен полет.
Персоналът решил да помоли двамата мъже, които били заедно с детето си, да напуснат самолета, за да се предотврати евентуален скандал. Те били принудени да вземат следващия полет.
Иванка Тръмп пътувала с трите си деца и съпруга си Джаред Кушнър за почивка на Хавай.


title: Звездният ни рожденик: Ели Голдинг на 30

maintext:
На 30 декември рожден ден празнува популярната млада британска певица Ели Голдинг. Родена през 1986 година в Херефорд, Великобритания, тя става популярна след като оглавява класацията на BBC "Нов звук" на 2010 и печели Наградата на критиката на британските музикални награди BRIT.
Едва на 23, през 2009 година, подписва договор с Polydor и издава дебютния си албум "Lights".
Вижте най-интересното за британската певица:
Пълното й име е Елена Джейн Голдинг. Израства в голямо семейство, като има двама братя и сестра.
Семейството й е скромно. Баща й има малък семеен бизнес за траурни услуги от своите родители, а майка й работи в супермаркет.
Когато е на 5, родителите й се развеждат. Така тя заживява с майка си и втория си баща, който е шофьор на камион.
Още от малка започва да се занимава с музика. От дете Голдинг се учи да свири на китара и кларинет.
Определя за своя вдъхновение Риана.
През 2011 година младата певица пее на сватбата на принц Уилям и Кейт Мидълтън в Лондон.
Изпълнява саундтрака на филма "50 нюанса сиво" - "Love Me Like You Do". За същата песен получава и първата си номинация за "Грами".
Младата певица е запален бегач, като всеки ден бяга по 6 мили. Твърди, че един ден мечтае да се пусне в маратон.


authors:
Бойчо Попов
Дек
По Публикацията Работи

title: Uber се предаде - край на автономните коли в Сан Франциско

maintext:
Американският технологичен концерн Uber Technologies Inc. отстъпи в сряда в публичната битка с калифорнийските регулатори за самостоятелно движещите се коли. Компанията спря своята тестова програма в Сан Франциско, след като щатът отмени регистрацията на превозните средства, които участват в тестването, пише Wall Street Journal.
Uber започна експеримента седмица по-рано, като пусна на разположение на клиентите си няколко от своите автономни превозни средства. Те можеха да се наемат за пътуване с помощта на приложението. Компанията обаче отказа да подаде заявление за разрешение от Агенцията за моторните превозни средства в Калифорния, тъй като считаше, че този документ не се изисква в случая.
Това доведе до бързо осъждане от страна на ведомството, което заяви, че тестовете са незаконни, както и до сериозна опозиция от страна на други ведомства, включително от офиса на губернатора, обмудсмана и кмета на Сан Франциско. Uber продължи с тестовете въпреки критиките.
Действията на Uber в случая се базират на заявеното убеждение на концерна, че неговите превозни средства не са напълно автономни, защото се движат с водач на предната седалка, който би могъл да поеме контрола, ако е необходимо. Конкуренти като Alphabet Inc., Tesla Motors Inc. и General Motors Co. получиха обаче нужното щатско разрешение за своите тестове.
Главният прокурор на Калифорния дори заплаши да даде Uber под съд, но в крайна сметка агенцията просто взе решение да обяви за недействителни регистрациите на 16 превозни средства, като разреши на полицейските органи отстраняването им от калифорнийските улици. Това подтикна Uber да капитулира.
„Регистрациите за тези превозни средства са неправилно издадени, тъй като те не са правилно маркирани като тестови автомобили", казва се в изявление на органа. „Отделът ни покани Uber да поиска ново разрешение, така че техните автомобили да могат да работят легално в Калифорния", посочва се още в изявлението.
Базираната в Сан Франциско Uber заяви, че „ще удвои усилията си за разработване на „работещи в щата правила", както и да разгледа начини, по които тези коли могат да се тестват законно в Калифорния.
Uber си изгради навика да тества границите на законите, подкрепена от убеждението, че може да получи подкрепа от клиентите, които бързо започват да разчитат на нейните услуги. Компанията често има успех в това, убеждавайки градове като Портланд, Орегон, да пренапишат правилата за узаконяване на услугата.
Автономните превозни средства са от решаващо значение за бъдещето на Uber, която се надява да ги използва, за да замени около 1,5 милиона шофьори, които имат договорни отношения с компанията, за да си осигури сигурна база. Uber загуби повече от 800 милиона долара през третото тримесечие въпреки нарастващите продажби, отчасти поради увеличаването на разходите на инициативи като развойната дейност над автономните превозни средства, поясняват източници, запознати с въпроса.
Усилията на Uber да пробие границите на зараждащите се правила за автономните превозни средства в Сан Франциско бяха помрачени от по-ранните съобщения за опасни маневри от страна на превозните средства, както и от липсата на подкрепа, отчасти защото технологията е все още в процес на разработване.
По време на продължила приблизително 4 км демонстрация на превозните средства в Сан Франциско през миналата седмица шофьор на Uber трябваше да поеме контрола на превозното средство на няколко пъти, включително и когато колата можеше да се преобърне при обратен завой. Запис, на който се вижда как един от автомобилите минава на червена светлина на светофар, беше много споделян в социалните медии, въпреки че Uber заяви, че инцидентът се дължи на човешка, а не на софтуерна грешка.
Междувременно през тази седмица Uber заяви, че превозните ѝ средства имат проблем с откриването на велосипедните алеи и че работи върху софтуер, който да оправи проблема.
Оценяваният на 68 млрд. долара стартъп заяви през миналата седмица, че не се нуждае от специални разрешителни от Калифорния за своите тестове. „Това не се отнася за нас, така че няма причина да търсим разрешителни", заяви пред репортери Антъни Левандовски, мениджър на компанията, по време на брифинг с репортери.
Съгласно изискванията на подобно разрешително Uber ще трябва да докладва за всички произшествия в агенцията, както и за инциденти, при които автономният режим на превозното средство се изключва от системата или от човека. Компанията заяви, че не се противопоставя на разкриването на подобни инциденти.
Подобен тест на Uber се провежда и в Питсбърг, където местните власти не изискват подобни специални разрешителни.
Още подобни новини четете в Investor.bg


title: Гъци-гъци! 13-годишен отмъкна на гръб прасе

maintext:
Непълнолетно 13-годишно момче е заподозряно за кражба на прасе, съобщават от Областната дирекция на МВР в Пловдив.
Вчера, навръх Стефановден, в РПУ – Раковски е постъпил сигнал от 74-годишна жителка на Момино село, че от кочина в двора й било откраднато прасе.
В хода на проверката е установено, че посегателството е дело на неин 13-годишен съсед, който лично измъкнал на гръб квичащото животно.
Срещу младежа е образувано досъдебно производство. Работата по случая продължава.


authors:
Мартин Иванов
Дек
По Публикацията Работи

title: Panasonic инвестира 256 млн. долара в Tesla

maintext:
Panasonic ще инвестира повече от 256 млн. долара в един от производствените обекти на Tesla Motors в Ню Йорк.
Целта на партньорството е създаването на фотоволтаични клетки и модули, с което двете компании влизат в още по-тясно сътрудничество, съобщава Reuters.
Японската технологична компания се опитва да избяга от потребителската електроника с нисък марж на печалба, за да се съсредоточи върху по-доходоносни за нея дейности като производството на автомобилни компоненти, като идеята е да се насочи изцяло към корпоративни клиенти.
Двата компонента са основните за производството на соларни панели. Tesla смята да ги използва за своите соларни батерии, които ще бъдат предназначени за домове, сгради и електрически мрежи. Тази сделка наподобява вече одобреното придобиване на Solar City от Tesla, чиято цел отново е соларната енергия и нейното производство.
Освен предоставянето на своята фабрика и инфраструктура в Бъфало, Ню Йорк, компанията за електрически автомобили на Илон Мъск поема и ангажимента дългосрочно да купува продукти от Panasonic като част от сделката.
Двете компании заедно обявиха, че планират старта на производството на фотоволтаичните модули през лятото на 2017 г. Тази стрегия е част от партньорството по отношение на соларната енергия, което те обявиха през октомври, но не бяха дали подробности за самата инвестиция от двете страни.
Към момента Tesla работи тясно с дългогодишния си партньор Panasonic, който я снабдява с батерии за предстоящия Model 3 - първия електрически автомобил, който ще бъде предназначен за масовия пазар. Японската компания осигурява и батериите за Tesla Model S и Tesla Model X.


authors:
Камелия Цветанова
Дек
По Публикацията Работи

title: ОмбудсМая срещу централизирани покупки за Хитрино

maintext:
Близо 2 070 000 лева са събраните средства за шуменското село Хитрино от благотворителната кампания на БЧК в помощ на пострадалите. Това стана ясно по време на първото заседание на Обществения съвет, който ще разпределя парите в помощ на селото.
Председатели са омбудсманът Мая Манолова и председателят на БЧК Христо Григоров, припомниха от пресцентъра на обществения защитник.
Около 1 млн. лева от общата сума са постъпили по банков път, а 1,03 млн. лв. - чрез есемеси.
160 000 лева ще отидат за топъл обяд за четири месеца за пострадалите хора в Хитрино.
На заседанието е обсъден и въпросът как и по какъв начин да се заделят и предоставят пари на хората за обзавеждане и електроуреди.
"Аз съм против централизираната покупка на ел. уреди – хладилници, печки или други домакински пособия, защото това винаги поражда подозрения, защо точно тази фирма, защо точно този магазин или тази верига. Хората имат нужда от определени уреди и вещи в собственото си жилище. След конкретна оценка ще се определят средни цени за обзавеждане и парите ще бъдат разпределени от Националния обществен съвет", обясни Манолова.
По думите й, помощта от кампанията на БЧК може да стигне до хората от Хитрино по най-бързия начин, за разлика от средствата, които се отпускат от ЕК и от правителството, за които се иска повече бюрократични процедури.
"Общественият съвет може да бъде по-гъвкав и да се отзове на конкретните потребности от момента, в които бъдат заявени от хората. Като Национален обществен съвет по дарителската кампания ще работим в тясна връзка с местния обществен съвет на с. Хитрино, който се ползва с високо доверие сред хората и е избран на тяхно общоселско събрание", посочи още омбудсманът.


title: Годината в снимки: Март 2016

maintext:
Иракски войник пълзи по време на военно обучение, съвместно с германски военни, във военна база край Хановер. Снимка: БТА 1 23456789101112
По традиция в края на годината Dnes.bg събира за вас най-интересните и любопитни снимки от отминаващите 12 месеца.
До 31-ви декември всеки ден ще ви представяме избраните кадри за отделните месеци. След като вече видяхме най-интересните снимки за зимните януари и февруари, време е да минем на пролетно настроение с кадрите за март.


title: Турция, арести: Белезници за зам.-шефката на парламента

maintext:
В петък турската полиция задържа вицепредседателя на парламента и член на прокюрдската "Демократична партия на народите" Первин Булдан, съобщава вестник Hurriyet.
Будан е била задържана в ранните часове на деня в резиденцията си в Истанбул. За случилото се тя алармира в социалната мрежа Twitter.
Други подробности около причината за действията на турските власти към момента не се съобщават.


title: Борисов от Хитрино: Нека си пожелаем мир

maintext:
Аз съм спокоен за България, когато на Коледа, най-хубавият празник за християните, когато нашият Исус Христос се е родил, когато районният мюфтия и дядо владика са заедно тук сред вас. Това е най-ценното, което може да имаме, обяви премиерът в оставка Бойко Борисов, цитиран от "Фокус".
Още по темата Борисов с дъщерята, зетя, внука: Да е мир и здраве! 24 дек 2016 21:31 335
Министър-председателят, заедно с Варненския и Великопреславски митрополит Йоан и регионалния мюфтия Месут Мехмедов, посети жителите на село Хитрино, което пострада след взрива, причинен от дерайлирала влакова композиция.
"Казвам го с голяма тревога, защото целият свят се тресе, милиони хора загиват, милиони хора бягат от това, че не са се разбрали владиката и мюфтията някъде по света и са поставили други ценности над живота и щастието на хората", каза още Борисов, който пожела на всички мир.
"Нека си пожелаем само мир, в нашия размирен регион - владиката и мюфтията заедно, вие заедно, всички заедно. Мирът е толкова крехък, повярвайте ми, трябва да го пазим много", отчете още Борисов.
"Народът се вдигна като един и кой с каквото имаше помогна и си рискуваха живота хората за Хитрино", заяви Бойко Борисов.
По думите на Борисов отпуснатите и събрани средства за Хитрино са достатъчни и допълни, че с лидера на ДПС Мустафа Карадайъ са се разбрали през пролетта да се срещнат в селото на новото спортно игрище, за което също са отпуснати пари.


description: Жени споделят вдъхновяващи истории за битката си

title: Истории за дрогата: Преди и след пристрастеността

maintext: В началото на декември 26-годишната Дея от Аризона публикува свои снимки преди и след като се е отървала от зависимостта си към наркотиците, за да изпрати силното послание към младите, че наркотиците се отразяват тежко на организма ни. Вече 4 години жената е чиста и не употребява хероин. Снимка: Facebook


title: Спипаха фалшификатор, пробутвал ментета на възрастни

maintext:
Полицията спипа 53-годишен фалшификатор на Автогара "Запад" – Бургас в момент, в който е пробутвал ментетата си.
В ръкава на якето му са намерени 22 неистински 20-левови банкноти, съобщиха от полицията в Бургас.
Ментетата са били без воден знак и осигурителна нишка, а основния защитен елемент – холограмната лента е имитиран, чрез използването на холограмни ленти с надписи "Спорт тото", изрязани от квитанциите за залог на Българския спортен тотализатор.
Фалшификаторът е пробутвал ментетата по пазари, на търговци пред магазини, в аптеки, като са избирани по-лесни за манипулиране мишени - най-честно възрастни хора.
Полицаите са иззели цветна копирна хартия и комбинирано мултифункционално устройство от помещение, използвано от престъпника.
Бургазлията вече е осъждан ефективно два пъти за фалшифициране на пари - през 2008 г. и 2014 г.


authors:
Боряна Павлова
Обновена
Дек
По Публикацията Работи

title: Пържолки, наденици, вино... Кога ще влезем във форма?

maintext:
Лошото хранене е сериозна заплаха за здравето на човек. Традиционно преяждаме по време на коледните празници и то не защото се ограничаваме през цялата година, а защото решаваме, че чудесата стават и нищо няма да ни се случи. Уви, не е така.
В предаването "България сутрин" хранителният консултант Яна Данаилова каза, че е най-опасно да преяждаме с тежки меса, сирена, ядки, въобще с всяка храна, която е много калорична и с високо съдържание на мазнини.
"Протеиновите храни също са много по-трудно смилаеми. Неправилната комбинация между протеини и въглехидрати води до неблагоприятни последици", коментира Данаилова.
Тя апелира към всеки отговорен към себе си човек да проявява внимание към това, което консумира. Ако някой реши да изключи хранителна група от менюто си, воден от едни или други съображения, Яна Данаилова посъветва тази промяна да става постепенно и осъзнато.
Какви обаче могат да бъдат последствията от преяждането? Пред Bulgaria ON AIR д-р Михаил Радионов посочи, че проблемът би могъл да бъде много сериозен, защото се развиват процеси в организма, които е възможно да доведат дори до състояния, носещи риск за живота на човека, който е злоупотребил с храната.
"Едномоментната злоупотреба с големи количества месни и пържени храни, плюс алкохол, действа като камшик върху стомаха, панкреаса и може да отключи развитието на тежки болестни процеси като възпаление на задстомашната жлеза, гастрити, язвена болест и претоварването на черния дроб", обясни началникът на клиниката по хирургия на болница "Света Анна".
Д-р Радионов каза още, ако прекаляването се изразява в чувство за пълнота и тежест - просто трябва да се даде почивка на организма с по-леки храни, които не съдържат мазнини и белтъчини, важно е и количеството да бъде малко. Ако обаче има други симптоми - с болки и повръщане - най-добре е да се обърнем към лекар.


title: Радостин Кишишев и синовете му пострадаха при катастрофа

maintext:
Легендата на българския футбол Радостин Кишишев и двамата му синове – Продан и Димитър, са пострадали в катастрофа в Бургас в неделя вечер.
Тримата пътували в такси, което било ударено от автомобил, минал на червено, потвърди футболистът пред Нова телевизия.
Кишишев не е пострадал при тежката катастрофа, тъй като ударът не е бил от неговата страна. Той не пожела да коментира инцидента и успокои, че той и близките му са добре.
В болницата е по-големият му син Продан. 20-годишният младеж е под наблюдение в неврохитургията на УМБАЛ-Бургас заради лека травма на главата.
Той е в добро състояние, но ще остане още два дни за наблюдение, информираха от здравното заведение.
Продан живее и учи във Великобритания, но се е прибрал у дома за празниците. Неговият брат Димитър също е прегледан в болницата, но е освободен за домашно лечение. 15-годишното момче се е разминало с леки наранявания.
С комоцио е бил и водачът на таксито. Той също е освободен за домашно лечение.
Виновен за катастрофата е млад шофьор от Камено, който е взел шофьорска книжка само преди 5 месеца, пише "24 часа".
Огледът на местопроизшествието категорично показал, че колата е минала на червено и е ударила таксито, което се движело по правилата.
Пробите и на двамата водачи са отрицателни.


authors:
Камелия Цветанова
Обновена
Дек
Автор

title: Наработиха се: Приеха набързо 10 закона и... хукнаха във ваканция

maintext:
Депутатите се наработиха за два часа в последния си работен ден преди ваканцията. След като набързо обсъдиха и приеха десетина закона, се разотидоха, за да се отдадат на почивка чак до 11 януари.
"Светли коледни и новогодишни празници, да бъдем живи и здрави, да има мир и светлина в семействата, да бъдат живи и здрави гражданите на България, да починем и отново на работа на 11", пожела на депутатите шефката на парламента Цецка Цачева.
Народните представители ще почиват цели 19 дни за коледните празници въпреки обещанията на партиите, че ще съкратят почивката си заради политическата криза в страната.
В крайна сметка, криза, не криза те си гласуваха да почиват от 23 декември до 6 януари включително.
Тъй като последният ден се пада в петък, реално депутатите ще са на работа едва на 11 януари, понеже първият пленарен ден според правилника за работата на Народното събрание е в сряда.


authors:
Камелия Цветанова
Обновена
Дек
По Публикацията Работи

title: 20 000 тира - по галоши из пътищата на страната

maintext:
Около 20 000 тира бродят из пътищата на страната по галоши – с изтъркани гуми и без вериги. Това е общата бройка на камионите, които работят в сивия сектор – т.е. нямат нужните разрешителни да извършват превоз и съответно в масовия случай не покриват законовите изисквания, пише "Монитор“ като цитира председателя на Националното сдружение на българските превозвачи Красимир Лалов.
По думите му това са обикновено тирове, които превозват товари във вътрешността на страната, например камиончета, които пътуват от Смолян до Пловдив, на пример.
Според него там нещата не са като хората, като обикновено става дума за собственик с един камион или две по-малки превозни средства.
Именно заради липсата на нужното зимно оборудване по време на студените месеци у нас всяко денонощие закъсват по 30 тира като повечето от тях са български, обясниха от КАТ пред "Монитор“.
Причината са предимно износените гуми. Поради тази причина преди година от регионалното министерство настояваха да се въведе закон, който изисква поне 4 милиметра грайфер и задължително зимни гуми и за камионите и автобусите, каквото изискване вече има за леките коли, както и 150 лв. необжалваема глоба, ако нарушават изискванията.
Промените обаче не бяха приети. В момента действащият закон изисква 2 милиметра грайфер за гумите на тежкотоварните машини. Усложнения създават и регистрирани у нас превозвачи, които обаче не са на български фирми. Те са македонски и гърци и тяхното ниво не е добро и има проблеми, допълни Лалов.
По думите му най-често превозват товари между България и Македония и България и Гърция.
Въпреки високата бройка на тировете, които закъсват заради липсата на нужното зимно оборудване и изтъркани гуми, едва малко над 400 са актовете заради подобно провинение, съставени тази година от инспекторите на ИА „Автомобилна администрация“. От началото на 2016 г. към момента при извършване на превоз на товари с тирове, на които има една или повече гуми с разкъсвания по протектора са били санкционирани 154-ма водачи, а още 264 акта са съставени за превоз с износени.
Основните причини за общо съставените актове са не само износени или разкъсани гуми, а също нарушена цялост на стъкла, неизправна спирачна уредба, неизправни светлини.
Сред другите чести провинения са шофьори без удостоверения за психо, липса на аптечка, пожарогасител и триъгълник, както и камиони без технически прегледи. Инспекторите са хванали още водачи с актове или наказателно постановление по Закона за движението по пътищата, както и различни нарушения при използването и отчитането на тахографите.


title: Ще спираме нелегалните мигранти и с брошури

maintext:
МВР и Асоциацията на българските предприятия за международни превози са подготвили половин милион флаери с указания как да се безопасяват тировете срещу проникване на нелегални мигранти в тях, съобщава Bulgaria ON AIR. Листовките са на български, английки и турски език и ще бъдат раздавани на всички гранични пунктове.
Във флаерите се дават указания водачите да наблюдават товаренето на превозното си средство, да затварят добре вратите и да подсигурят със заключващ механизъм. Чрез листовките ще се намали нелегалната миграция и ще се повиши терористичната готовност, убедени са от МВР.
В контекста на събитията от Берлин, на товарния автомобил се гледа и като потенциална заплаха за живота на много граждани, ако попадне в неподходящи ръце, заяви Георги Костов, главен секретар на МВР.
С настъпването на зимата се увеличава броят на нелегални мигранти, укриващи се в тирове. Над 350 души са задържани в товарни
автомобили на границите ни с Турция и Румъния за тази година.
Основният призив към шофьорите е да бъдат бдителни.


authors:
Петя Славова
Дек
По Публикацията Работи

title: Спирам цигарите, алкохола... Как да следваме обещанията си?

maintext:
"Ще спра цигарите. Ще намаля алкохола. Ще се откажа от месото. Ще спестявам". Напоследък сигурно все по-често чувате тези обещания, които хората традиционно правят в края на всяка година.
Доколко обаче е по силите на всеки един от нас да изпрати старата и да посрещне новата година с хиляди заричания и има ли смисъл да създаваме пунктуален план за следващите 12 месеца, коментира психологът и психотерапевт Анна Тодорова.
Тя твърди, че хората правят тези обещания, за да си дадат позволение последните два месеца да правят каквото си поискат. По думите й идеята за тези новогодишни обещания не действа, едва около осем процента от хората успяват да ги спазят.
Това обаче не означава, че не може да си поставим реалистични цели по правилния начин.
"Първо, нека целите да са постижими, мънички, кратки, целенасочени", посъветва Тодорова в студиото на Симеон Белев. Тя посочи, че е хубаво да наслагваме малки неща, за да имаме по-голям шанс да ги постигнем. "Почнете от днес каквото сте решили, но с малки стъпки", препоръча пред Bulgaria ON AIR Тодорова.
Тя обясни, че мозъкът ни е устроен да се фокусира върху негативното и се насочваме върху това какво не е наред и върху това какво не сме постигнали. "Номерът е да тренираме мозъка си, да оценяваме това, което имаме и правим", каза Анна Тодорова.
"Изключително трудно е да променим навиците, които сме изградили през годините. За 4-5 седмици, ако си поставим цел да правим нещо, то ще се превърне в навик и може да стане промяната", коментира психотерапевтът пред Bulgaria ON AIR.


title: Носителят на "Грами" Kitaro с първи концерт в България

maintext:
Новата 2017-а година ще бъде белязана от музикалните послания за мир и любов на световно признатия музикант и композитор, носител на "Грами" и "Златен Глобус" – Kitaro. Концертът ще се проведе на 9 май в зала 1 на НДК, като част от Symphonic World Tour 2017 и ще представи последния си проект - Symphоny Live. През 2015-а той му донесе шестнадесета поред номинация "Грами".
Повлияна от американсия рок и ар енд би, повече от три десетилетия, музиката на Kitaro и неговите разнообразни колаборации не се поддават на жанрови ограничения. Именно това носи световната слава на превърналия се в икона музикант.
Събитието ще отведе феновете на основателя на ню ейдж музиката до четирите края на света под съпровода на характерния микс от електронна артистичност, традиционно японско звучене и иновативно сливане на култури.
Започнал творческия си път в японската група Far East Family Band, Kitaro продължава по пътя на музиката като солов изпълнител. Успехите идват изключително бързо. През 1987-ма артистът създава номинирания за Грами албум The Light of the Spirit в колаборация с барабаниста на Grateful Dead - Мики Харт. Албумът надвишава 2 милиона долара продажби само в САЩ, носейки му световна слава и десетки концерти. Следва появата на любимия за Kitaro албум Коjiki, който освен номинация за награда Грами, печели първо място в класацията на Billboard за 8 поредени седмици.
Kitaro е прочут и с работата по саундтраците на редица филми като Heaven & Earth от 1994г. на режисьора Оливър Стоун, който печели Златен Глобус.
Към списъка с вдъхновяващи му проекти се включва и зимната олимпиада в Нагано, на която той изпълнява Taiko Drums.
През 2000г. Kitaro печели "Грами" за най-добър албум за Thinking of You. Следващите творчески стъпки на артиста поставят акцент върху световния и вътрешен мир, създавайки един от най-уникалните албуми на всички времена - Let Mother Earth Speak - колаборация с известния индиански активист Денис Банкс. Последният му студиен албум Final Call пък е апел към човечеството за опазване на природата.
Най-новият проект на Kitaro, записан с 38 музиканти от симонифчния оркетър в Истанбул, ще чуем на 9 май в зала 1 на НДК.
Огранично количество билети oт 45 до 90 лв. със специална празнична отстъпка от 10% за всички ценови категории, могат да бъдат закупени в мрежата на Eventim. Билетите влизат в продажба от 28 декември 2016.


title: Раненият в "Разсадника" бил с таксито на баща си, не е карал

maintext:
47-годишният Янко Божков, който снощи беше ударен по главата в столичния кв. "Разсадника" и сега лекари се борят за живота му, не е изпълнявал таксиметров курс, пише "24 часа".
Колата, с която се придвижвал, била негова, но се ползвала като такси от баща му, казаха запознати. Тя дори не е изпълнявала курсове по празниците.
Янко помагал на баща си, който е на 73 години, с оправянето на документите и техническата поддръжка на автомобила. Никога обаче не е работил като таксиметров шофьор.
Така се опровергава версията, че Янко е бил пребит заради недоволен клиент.
Снощи, докато се прибирал, Янко бил ударен по главата с тъп предмен пред блока си. Той е в кома в "Пирогов" с тежка черепно-мозъчна травма.
Тази нощ той е бил опериран по спешност, съобщиха от болничното заведение.


authors:
Анисия Иванова
Дек
По Публикацията Работи

title: Сянката поевтинява! До 8 лв. за чадър и шезлонг

maintext:
До 8 лв. ще струват догодина чадър и шезлонг в голям курорт у нас. Това съобщи министърът на туризма Николина Ангелкова, след като в сряда правителството прие промени в Закона за Черноморското крайбрежие.
Те позволят поевтиняването на сянката, като това ще стане с методики за определяне на пределни цени за всяка група плажове.
Още по темата Вмъкват плажовете в групи, зависи от услугите 28 дек 2016 20:42 4
Според закона категоризацията на местата за плажуване е 4 типа. В първата група са морски плажове в урбанизирани територии, във втора - тези в ненаселени места, но в близост до туристически дестинация. В третата са ивиците, които са в неурбанизирани територии и са далеч от курорти, и в четвъртата са плажовете с ограничено ползване.
Така базовата цена ще е 2 лв. на чадър и 2 на шезлонг за плажове до населено място с население до 10 000 души. 3 лв. е за ивица с над 10 000 души, а общо 8 лв. е базовата цена за чадър и шезлонг за националните курорти.
Кандидатите за концесия няма как да се откажат от тези цени, тъй като те са залегнали в офертата, с която ще кандидатстват в конкурса, каза министър Ангелкова, цитирана от "24 часа".
При отдаване на плаж на концесия вероятността предложените цени да бъдат над базовите е 10%, са изчислили експертите на Ангелкова.
Това ще е възможно само ако има един участник в конкурса. За населените плажове имало голям наплив, една фирма би могла да кандидатства само за малките и непосещаваните плажове.


title: Фандъкова пресметна: За 10 г. - 85 нови детски градини!

maintext:
От 2006 г. насам сме построили 85 нови сгради на детски градини, такъв темп на строителство никога не имало в София, обяви кметът на Столичната община Йорданка Фандъкова по време на инспектирането на работата по реновирането на сградата на старото Боянско училище, която трябва да бъде превърната в детска градина, предаде "Фокус".
"Един от най-важните ни приоритети това е инвестицията в образование, в децата. Продължаваме с инвестициите, защото това за мен е изключително важно особено предучилищното образование", посочи тя.
Фанъдкова отчете, че през 2016 г. са направени общо 5 детски градини. "Три чисто нови сгради, две изцяло реконструирани. За следващата година също сме заложили средства. Общо пет нови сгради и четири реконструкции. Част от тях вече започнаха. Ще бъдат завършени следващата година. Други ще започнат следващата година", посочи кметицата.
Тя отчете, че в район "Витоша" 26-то училище е с цялостно саниране и реконструкция на двора и че се изгражда нова детска градина в "Драгалевци за 4 групи.
По думите й 85 нови сгради на детски градини, означава около 14 500 разкрити нови места през тези години.
"Недостигът вече е напълно преодолян в някои от районите", каза тя и уточни, че това са всички крайградски райони, плюс райони като "Сердика", "Илинден", "Искър". По думите й в някой от тях е чувствително намален недостигът. Фандъкова посочи, че решението е само в строителството на детски градини.
"Продължаваме и в "Красно село". Тази година построихме отново една нова сграда към съществуваща детска градина", коментира столичният кмет и обърна внимание, че все още "Красно село" ,"Триадица", части от "Младост", части от "Люлин", са районите, в които недостигът на детски градини е по-сериозен.
Тя направи уговорката, че това не се отнася за детските ясли, където продължава да се строи.
"Вие знаете, че от години в София работи система за записване в детските градини. Тази система е не само за записване, а за много точна в реално време правене на статистика за това къде, колко кандидати има, колко места не достигат, къде е преодолян недостигът. На база на тази много важна за управленски решения система, ние вече от две години планираме нашата дейност", каза тя и посочи, че сега се планират средствата, за да се насочват на места, където недостигът е чувствителен.
"Следващата година планираме да започне изграждането в "Манастирски ливади" –изток, "Кръстова вада". Така че много внимателно планираме нашето строителство", посочи Фандъкова. По думите й този приоритет ще остане в годините напред.


title: Истерия, агресия, шамари: Скандал в кадастъра

maintext:
Клип, публикуван в социалните мрежи предизвика възмущение в потребителите. Спорът се е случил в софийската Агенция по геодезия, картография и кадастър, съобщи Bulgaria ON AIR.
Мъж спори емоционално със служителка на агенцията. Става ясно, че си е платил 450 лева за издаване на експресен документ, но от институцията не му дали гаранция дали ще стане навреме.
Гневът на мъжа ескалира и той изпада в истерия. Следва саморазправа със служител на кадастъра и се стига до шамари. Случаят е от 20-и декември.
От Регионалното министерство, под чиято шапка е кадастъра, коментираха за Bulgaria ON AIR, че е недопустимо служителите да бъдат подложени на унижение, заплахи, физическо насилие и агресия от клиенти в приемната, когато изпълняват задълженията си.


title: 930 лв. за деца с над 90% увреждания, под 70% - 350 лева

maintext:
Не Министерството на труда и социалната политика, а съдът е органът, който може и трябва да се произнесе по казуса с малкия Тодор, който заедно с братята си - Стоян и Данаил, беше отнет от бащината къща и настанен в социален дом.
"Всеки един заинтересован - или родител, или бабата в случая, би трябвало да се обърне към компетентния орган, към съда. Няма как ние да оспорим или да имаме съмнения, че има фалшиво съдебно решение", подчерта министърът на труда и социалната политика в оставка Зорница Русинова в ефира "България сутрин" по Bulgaria ON AIR.
Тя поясни, че извеждането на децата от семейството е крайна мярка и добави, че през изминалата година са били предотвратени над 10 хил. случая на деца в риск, при това децата са запазили семейната си среда.
Иначе за следващата година е заложен ръст от 5% в бюджета на Министерството на труда и социалната политика. Но не е важен толкова ръстът, колкото по-доброто насочване, уточни Русинова.
"За пръв път от 2017 г., с промени в законодателството, въведохме диверсифицирана помощ за деца с увреждания. До момента имахме, независимо каква е степента на едно лице с увреждане или дете с увреждане - те получаваха една и съща сума. Има наистина възможност за по-високи социални плащания за децата с над 90% увреждания - тя е 930 лева на месец и това не зависи от доходите на семейството. На децата с увреждания между 70% и 90% е 470 лева, под 70% - 350 лева", каза тя.
Освен новите поправки в текстовете за помощите на родителите с деца с увреждания, се предвиждат и промени в закона спрямо бременните жени.
От 1 юни майките, които решат да се върнат на работа след 135-ия ден от раждането до навършването на една година на детето, реално ще получават заплата и половина. НОИ ще плаща 50% от високоплатеното майчинство.
Заедно с това от министерството работят и над друг проект - тип ведомствена детска градина, където ще бъде осигурена занималня на децата на работещите родители.


authors:
Вера К. Александрова
Обновена
Дек
По Публикацията Работи

title: Борисов с дъщерята, зетя, внука: Да е мир и здраве!

maintext:
Премиерът в оставка Бойко Борисов пусна традиционната си снимка от Бъдни вечер в семейна обстановка.
Тази година на фотоса около него са дъщеря му, зет му и внукът му - малкият Бойко.
"На този светъл празник единственото, което си пожелавам, е и внуците, и децата ни да продължат да живеят в здраве и мир", е написал в профила си във Facebook министър-председателят в оставка.
Той пожелава от социалната мрежа и Весели празници на всички.
Миналата година със снимката си на Бъдни вечер Борисов обяви, че скоро ще става дядо. Тогава той се снима с бременната си дъщеря.
В края на януари се роди и внука му Бойко.


title: Експериментът Dnes: Ще ме целунеш ли по бузата?

maintext:
В международния ден на целувката, екипът на предаването "ДНЕС" по Bulgaria ON AIR реши да раздава целувки на случайни граждани в София.
Репортерите Борислав Петров и Валерия Цветанова обиколиха ключови места в столицата с табела, с която приканваха хората да се целуват.
Кой се престраши за целувките на Борислав и Валерия в сезона на грипа? Вижте във видеото!


title: Хванаха наркодилър и клиентите му в Самоков

maintext:
Наркодилър и негови клиенти са задържани при спецоперация в Самоков, съобщиха от МВР
Четиримата - 19-годишният дилър, 20-годишният му шофьор, двамата от село Говедарци, и двамата им клиенти - на 30 и на 29 години, са хванати в момент на наркосделка.
При извършените следствени действия криминалистите открили полиетиленов плик у дилъра, съдържащ зелена тревиста маса, която при направения полеви наркотест реагирала на марихуана.
В лекия автомобил, с който той се придвижвал, била намерена кутия за цигари със саморъчна свита цигара от марихуана.
Последвало претърсване и на адреса в село Говедарци, където живее мъжът. Оттам криминалистите иззели още четири полиетиленови плика, съдържащи марихуана, както и електронна везна и мелничка.
Четиримата мъже са задържани за 24 часа. След доклад в Окръжната прокуратура на дилъра е повдигнато обвинение по НК и му е взета мярка за неотклонение "парична гаранция" в размер на 300 лв.


description: От 2 месеца столичният кв.

title: "РОМА-М" от "Факултетa": Момичета на терена!

maintext:
От 2 месеца столичният кв. "Факултета" се сдоби и с женски футболен отбор. Заради ентусиазма на малките състезателки тренировките не спират в студ и мраз. На една от тях отидоха Ива Григорова и оператора Иван Ставрев.
Десетина момичета първо се заемат с почистването на игрището, а после грабват футболните топки и започват да ритат редом с момчетата.
Бате Мето тренира деца от Факултета вече над 20 години. Казва, че момичетата са по-ентусиазирани от момчетата.
"Забавно е, идват... защото няма да има лоши неща. Ще стъпим здраво, за да може да посещават повече училището. Те имат по-голямо желание, по-голям хъс. Футболът е възпитание, всеки един спорт е", обяснява треньорът Методи Асенов пред Bulgaria ON AIR.
Треньор на женския тим РОМА-М е студентката в НСА Ива Радкова. Тя се занимава с децата веднъж седмично. Отделя от времето си, защото вижда в тях състезателен дух и много хъс.
"Няма по-хубаво нещо от това, че имам възможността да ги тренирам. С тях се виждам веднъж седмично, слушат ме. Искам да идват с желание. Важното е да поддържаме физическата им култура на ниво", казва тя.
А кой футболист харесват момичетата?
"Кристиано Роналдо, щото е много готин", обяснява Мария.
И преди да завали дъжд от голове във Факултета си пожелават футболни успехи и Весела Коледа и Честита нова година!


authors:
Красимир Ангелов
Дек
По Публикацията Работи

title: И най-красивата футболна половинка е...

maintext:
Футболистите и красивите жени вървят ръка за ръка.
Едни са заедно, защото обичат типа "светски двойки", други са по любов, трети напрекъснато сменят половинките си с други играчи или манекенки. Както се казва – всеки във футбола има своите възгледи.
Gol.bg ви представя част най-красивите футболни половинки, а вие имате тежката задача да изберете най-красивата.
Може да гласувате тук!


title: Виселият шофьор на ТИР-а бил на градус, с 0,82 промила

maintext:
С 0,82 промила алкохол в кръвта е бил водачът на ТИР-а с полска регистрация, който вися с часове от най-високия виадукт на магистрала "Хемус" между първия и втория тунел в посока София-Варна.
Още по темата Шофьорът на висящия ТИР задрямал зад волана 29 дек 2016 09:07 17
Шофьорът бил опитен, заяви още главният секретар на МВР Георги Костов.
Припомняме ви, че снощи ТИР с полска регистрация вися близо 3 часа от най-високия виадукт на АМ "Хемус".
Оказа се, че камионът е поднесъл, пробил е мантинелата и така кабината на камиона надвисва от 120 метра височина. Шофьорът бе изваден в добро състояние и транспортиран до болницата в Ботевград.
"По време на инцидента, магистралата е била почистена според изискванията ни. В никакъв случай не може да се твърди, че състоянието на пътното платно е причина за този инцидент", обясни инж. Георги Златев, директор на "Поддържане на пътната инфраструктура" към АПИ.


title: ЗиЛ прекрати производство! А ще липсва ли на някого?

maintext:
Едва ли има човек от Източна Европа, който да не е чувал за руския автомобилен производител ЗиЛ. Все пак за по-младите читатели си струва да се уточни, че името ЗиЛ е съкращение от "Завод имени Лихачёва", а компанията зад него е основана през 1916 г. Оттогава тя се занимава с производството на автомобили, камиони, военна техника и тежки машини, а централата й се намира в покрайнините на Москва.
В наши дни е много по-лесно да видите камион ЗиЛ, отколкото автомобил. Да го кажем така: автомобилите са били по-скоро странично занимание на компанията, а и тя никога не е имала амбицията да създава масов автомобил за обикновения човек. Малкото произведени "леки" автомобили на ЗиЛ са карани от най-заможните членове на обществото, в това число и много политици.
Всичко започва през 1916 г., когато компанията е създадена под името АМО, за да сглобява лицензионно камиони Fiat. След като Сталин идва на власт, фирмата е преименувана на ЗиС (Завод имени Сталина). След смъртта на диктатора през 1953 г., Никита Хрушчов променя отново името на компанията с надеждата, че светът ще забрави предшественика му възможно най-скоро. И така се ражда ЗиЛ, като този път компанията носела името на един от основателите на съветската автомобилна промишленост - Иван Алексеевич Лихачов.
Колкото до камионите, през всички тези години моделите били обидно малко, а най-известният и най-добрият от тях безспорно е ЗиЛ 131. Така или иначе, ако търсите нещо луксозно, обезателно трябва да обърнете внимание на колите на ЗиЛ. AutoMedia.bg ги събра за вас тук.


title: В Англия и Франция въздишат по безплатния Бербатов

maintext:
Въпреки че Димитър Бербатов няма официален мач от седем месеца насам, английски и френски издания въздишат по таланта на българския нападател. Британското издание "Експрес" направи класация с най-добрите топ 5 мача на "Манчестър Юнайтед" по Коледа. Двубоите навръх Рождество Христово, известни като Боксинг дей, са сред най-чаканите на Острова, а Бербатов има специално място в тях.
"Юнайтед" разби "Уигън" с 5:0 през 2011 г., а в герой за "червените дяволи" се превърна Димитър Бербатов, вкарал хеттрик – пише "Експрес", цитиран от "Труд". – Нападателят напусна "Олд Трафорд" през лятото на 2012 г., за да премине във "Фулъм", но спокойно може да кажем, че той го направи след четири успешни сезона с екипа на "Манчестър".
"Червените дяволи", за които Бербатов има 56 гола в 149 срещи, също не са забравили своя бивш играч. Часове преди вчерашната среща със "Съндърланд" официалната фейсбук страница на клуба пусна най-добрите голове, вкарани на Боксинг дей във вратата на "черните котки". И сред избраните попадения има и такова на 35-годишният българин. Нещо повече – голът на Бербатов бе определен за най-красивия, оставяйки след себе си Ерик Кантона и Пол Скоулс. Френският нападател отбеляза с прехвърлящ удар, като попадението е едно от най-красивите в кариерата му. Скоулс пък вкара с бомбен шут извън наказателното поле, но голът не успя да засенчи ножицата на Бербатов от точката за изпълнение на дузпи.
Във Франция също припомнят какво може ветеранът. Телевизия БФМ дори препоръча бившия играч на "Монако" на отборите от Лига 1.
"Той може да бъде много полезен, въпреки че не е играл скоро – се казва в материала на френската телевизия. – Бербатов е безплатен, но класен. Същото важи и за Филип Мексес, друг свободен агент."
Още спортни новини четете в Gol.bg